ชินกร ไกรลาศ

ชิน ฝ้ายเทศ เป็นที่รู้จักในชื่อ ชินกร ไกรลาศ (1 เมษายน พ.ศ. 2489 — 18 พฤษภาคม พ.ศ. 2560) เป็นนักร้องลูกทุ่งที่ประยุกต์เพลงพื้นบ้านมาผสมผสานกับการแสดงดนตรีลูกทุ่งในหลายลักษณะ ทั้งลำตัด เพลงฉ่อย เพลงเกี่ยวข้าว เพลงเรือ เพลงอีแซว และเป็นศิลปินแห่งชาติ สาขาศิลปะการแสดง (นักร้องเพลงลูกทุ่ง) ประจำปีพุทธศักราช 2541

**ประวัติ**
ชินกร ไกรลาศ เกิดวันที่ 1 เมษายน พ.ศ. 2489 ที่จังหวัดสุโขทัย สำเร็จการศึกษาชั้นประถมศึกษาปีที่ 4 จากโรงเรียนวัดคุ้งยาง อำเภอกงไกรลาศ จังหวัดสุโขทัย ได้รับปริญญาดุษฏีกิตติมศักดิ์ สาขาศิลปศาสตรดุษฏีบัณฑิต จากวิทยาลัยครูธนบุรี 

**เข้าสู่วงการ**
ชินกรมีความสนใจในเพลงพื้นบ้านตั้งแต่ยังเยาว์วัยโดยเป็นนักร้องเพลงเชียร์รำวง พร้อมกับมีเพื่อนรักกันมากเขาชื่อ ทิว สุโขทัย หลังจากนั้นได้ชมการแสดงของครูพยงค์ มุกดา จึงไปสมัครเป็นนักร้อง มีผลงานเพลงบันทึกแผ่นเสียงครั้งแรกในเพลง “ลูกทุ่งรำลึก” จนมีชื่อเสียงในการขับร้องเพลงลูกทุ่งมาตามลำดับ มีผลงานเพลงสร้างชื่อได้แก่ เพลงยอยศพระลอ, เพชฌฆาตใจ, เพชรร่วงในสลัม แต่ผลงานที่ผู้คนจดจำได้ดีคือแนวการแหล่อันเป็นเอกลักษณ์
ชินกรเป็นนักร้องลูกทุ่งที่ประยุกต์เพลงพื้นบ้านมาผสมผสานกับการแสดงดนตรีลูกทุ่งพื้นบ้าน ในหลายลักษณะ ทั้งลำตัด เพลงฉ่อย เพลงเกี่ยวข้าว เพลงเรือ เพลงอีแซว และต่อมาในปี พ.ศ. 2541 ยกย่องเชิดชูเกียรติเป็นศิลปินแห่งชาติ สาขาศิลปะการแสดง (นักร้องเพลงลูกทุ่ง) ประจำปีพุทธศักราช 2541 และในปี พ.ศ. 2546 ดำรงตำแหน่งเลขาธิการ สมาคมศิลปินแห่งประเทศไทย

**ชีวิตครอบครัว**
ชีวิตครอบครัว ได้สมรสกับสุชาดา ฝ้ายเทศ มีบุตรด้วยกัน 3 คน บุตรชาย 1 คน ธิดา 2 คน

**ผลงานเพลง**
ผลงานเพลงที่สร้างชื่อเสียง
*ยอยศพระลอ
*เพชรร่วงในสลัม
*เพชฌฆาตใจ
*บ้านไร่น่ารัก
*กลองยาวชินกร
*ลูกทุ่งเสี่ยงเทียน- นางหลายใจ- รจนา- ริมไกรลาศ- ลูกโจรกลับใจ- ชะละวัน- เห่ฉลิมพลี- ใจพ่อใจแม่- บัวตูมบัวบาน- ความรักเหมือนยาขม- ทุ่งร้างนางลีม- ตัวไกลใจเหงา- รักที่ถูกลีม- รักเก้อ- แฟนใคร- บ้านใกล้เรือนเคียง- แฟนเดิม- น้ำตาไอ้ก้อง- รักจริงหรือเปล่า- ฟ้าร้องให้
อัลบั้มพิเศษ- เพลงเฉลิมพระเกียรติองค์ราชา (2548)

**ผลงานการแสดง**
 ชาติลำชี  ปี พุทธศักราช 2512- เมืองแม่หม้าย  ปี พุทธศักราช 2512- กิ่งแก้ว ปี พุทธศักราช 2513- รักนิรันดร์ ปี พุทธศักราช 2513- สิงห์สาวเสือ ปี พุทธศักราช 2513- เงินจางนางจร ปี พุทธศักราช 2513- จอมบึง ปี พุทธศักราช 2513- เสน่ห์ลูกทุ่ง ปี พุทธศักราช 2513- เพลงรักแม่น้ำแคว ปี พุทธศักราช 2513- อยากดัง ปี พุทธศักราช 2513- ไอ้ทุย ปี พุทธศักราช 2514- แว่วเสียงซึง ปี พุทธศักราช 2514- แก้วสารพัดนึก ปี พุทธศักราช 2514- ไก่นา ปี พุทธศักราช 2514- คนใจเพชร ปี พุทธศักราช 2514- ยอดต่อยอด ปี พุทธศักราช 2514- เจ้าลอย ปี พุทธศักราช 2515- เพลงรักลูกทุ่ง ปี พุทธศักราช 2515- 2 สิงห์ 2 แผ่นดิน ปี พุทธศักราช 2515
*เชียงตุง ปี พุทธศักราช 2515
*เด่นดวงเดือน ปี พุทธศักราช 2516- สายฝน ปี พุทธศักราช 2516- ไอ้ขุนเพลง ปี พุทธศักราช 2523- มนต์เพลงลูกทุ่ง เอฟ.เอ็ม. ปี พุทธศักราช 2545- รวมพลคนลูกทุ่งเงินล้าน ปี พุทธศักราช 2556
ผลงานละคร- อยู่กับก๋ง ช่อง 3 ปี 2536
*พ่อ ตอน เพลงของพ่อ ช่อง 5 ปี 2542- สวนอาหารบานใจ (รับเชิญ) ช่อง 7 ปี 2555

**คอนเสิร์ต**
 คอนเสิร์ต ด้วยพลังและกำลังใจ เพื่อโลกใบเดียวกัน FESPIC Games Bangkok '99 (2542)- คอนเสิร์ต 38 ปี มิตร ชัยบัญชา (2551)- คอนเสิร์ต รำลึก 30 ปี ล้อต๊อก ตลก 4 แผ่นดิน (2555)- คอนเสิร์ต ลูกทุ่งจ๋ามหาสนุก (2555)- คอนเสิร์ต ครบรอบ 8 ปี อินฟินิตี้ความสุข (2557)- คอนเสิร์ต & ลีลาศการกุศล (2557)- คอนเสิร์ต รัตนโกสินทร์ (2557)
*คอนเสิร์ต เพลงแบบประภาส 2 (2558)
*คอนเสิร์ต 40 ปี อุมาพร (2559)

**รางวัล**
 ชนะเลิศการประกวดดนตรีลูกทุ่งไทยในงานวชิราวุธานุสรณ์ ปี 2513- รางวัลแผ่นเสียงทองคำพระราชทานจากการขับร้องเพลงยอยศพระลอ ปี 2514- ได้รับพระราชทานรางวัลเชิดชูเกียรตินักร้องลูกทุ่งดีเด่น ในงานกึ่งศตวรรษลูกทุ่งไทย ครั้งที่ 1 จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ปี 2532- ได้รับพระราชทานรางวัลนักร้องเพลงไทยผู้ออกเสียงภาษาไทยถูกต้อง เนื่องในงานสัมมนาการใช้ภาษาไทยทางวิทยาศาสตร์การแพทย์ ครั้งที่ 2 ณ มหาวิทยาลัยมหิดล- ได้รับพระราชทานรางวัลเชิดชูเกียรตินักร้องลูกทุ่งดีเด่น ในงานกึ่งศตวรรษลูกทุ่งไทย ครั้งที่ 2 จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ปี 2534- ได้รับการยกย่องเชิดชูเกียรติเป็นผู้มีผลงานดีเด่นทางด้านวัฒนธรรม สาขาศิลปะการแสดง (นักร้องเพลงลูกทุ่ง) จากสำนักงานคณะกรรมการวัฒนธรรมแห่งชาติ ปี 2537

**อาการป่วยและการเสียชีวิต**
ชินกร ไกรลาศ ป่วยด้วยโรคมะเร็งลำไส้ มาตั้งแต่เดือนพฤศจิกายน พ.ศ. 2558 และได้รักษาอาการอย่างต่อเนื่อง โดยการตัดลำไส้ออก และทำการรักษาด้วยคีโม จนเมื่อวันที่ 16 พฤษภาคม พ.ศ. 2560 ชินกรได้มีอาการอาเจียน คลื่นไส้ เดินไม่ได้ ครอบครัวนำตัวส่งโรงพยาบาลศิริราช แขวง ศิริราช เขต บางกอกน้อย กรุงเทพมหานคร ต่อมา เวลา 10.40 น ของวันที่ 18 พฤษภาคม พ.ศ. 2560 ชินกรก็เสียชีวิตลงด้วยอาการติดเชื้อที่กระดูกสันหลัง ซึ่งสันนิษฐานว่า มาจากเชื้อมะเร็งที่ได้รักษาไปจนหายแล้ว พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพเมื่อวันที่ 17 ธันวาคม พ.ศ. 2560 ณ วัดพระศรีมหาธาตุวรมหาวิหาร แขวงอนุสาวรีย์ เขต บางเขน กรุงเทพมหานคร

**เครื่องราชอิสริยาภรณ์**
ปี=2541

**อ้างอิง**
  นายชิน ฝ้ายเทศ (ชินกร ไกรลาศ) ศิลปินแห่งชาติ สาขาศิลปะการแสดง (นักร้องเพลงลูกทุ่ง) พุทธศักราช ๒๕๔๒ date=2007-03-14 -  ชินกร ไกรลาศfix-attempted=yes  สำนักงานคณะกรรมการวัฒนธรรมแห่งชาติ
หมวดหมู่:ศิลปินแห่งชาติสาขาศิลปะการแสดง
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:บุคคลจากอำเภอกงไกรลาศ
หมวดหมู่:นักร้องจากจังหวัดสุโขทัย
หมวดหมู่:บุคคลจากโรงเรียนทวีธาภิเศก
หมวดหมู่:พันธมิตรประชาชนเพื่อประชาธิปไตย
หมวดหมู่:ผู้ได้รับรางวัลพุทธคุณูปการ
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ จ.ภ.